מרדכי גלדמן

מרדכי גֶלְדְמן (16 באפריל 1946 – 8 באוקטובר 2021) היה משורר, פסיכולוג, צייר, פסל, מבקר ספרות ואמנות ישראלי, חתן פרס ביאליק למפעל חיים בשירה לשנת תש"ע-2010. גלדמן נולד במינכן שבגרמניה להורים ניצולי השואה מפולין. עלה לישראל יחד עם הוריו ב-1949, ומאז התגורר בתל אביב. גלדמן למד פסיכולוגיה וספרות כללית לתואר ראשון ופסיכולוגיה קלינית לתואר שני באוניברסיטת בר-אילן, אך לא סיים התמחות בתחום. עבד כשש שנים כפסיכותרפיסט במכון רודי לפסיכותרפיה, הקים יחידה למיון מנהלים ב"פילת" ושימש כפסיכולוג במרכז ההערכה לקצונה בכירה של מערך מדעי ההתנהגות בצה"ל. עסק בפסיכותרפיה בגישות פסיכואנליטיות בקליניקה פרטית. שירתו של גלדמן מתאפיינת בחיבור בין שפה גבוהה ועשירה לשפה נמוכה ואפילו סלנגית, ובחקירה פילוסופית ופסיכולוגית של נושאים קיומיים. בשירתו יש קולות רבים - ליריים, אינטלקטואליים, רליגיוזיים, מדיטאטיוויים, ארוטיים, חושניים, ציוריים ועוד. תודעה מפוכחת מחברת בין כל צדדי הנפש האלה. ספרו הראשון "זמן הים וזמן היבשה" ראה אור ב-1970 וזכה לשבחים מפי המבקרים. שירתו המאוחרת של גלדמן נתונה להשפעת אסתטיקה זן בודהיסטית, ונובעת לא פעם מרוח מדיטטיבית הנרכשת בסדנאות ויפאסנה. בשנים האחרונות גם צייר הייגות רבות - ציורים במסורת הזן שמשובץ בהם הייקו. בשנות ה-70 כתב גלדמן על אהבת גברים והיה מהבודדים, כמו גם יותם ראובני, שכתב שירה הומוסקסואלית. גלדמן (לפי אלי הירש, 2013) הוא "המשורר המרכזי הראשון שהכניס תכנים הומואים גלויים לשיריו.". ספריו של גלדמן זיכו אותו במספר פרסים ספרותיים: פרס חומסקי לשירה ב-1983, פרס ראש הממשלה לסופרים עבריים ב-1996, פרס ברנר ב-1997, פרס עמיחי ב-2005 ופרס ביאליק למפעל חיים בשירה ב-2010. שיריו תורגמו לשפות רבות והוא נכלל באנתולוגיות רבות של שירה ישראלית בשפות שונות. ב-2011 נכלל באלמנך המופיע במונגוליה (ed. Hadda Sendoo) עם הנודעים והטובים במשוררי העולם כתומאס טראנסטרמר, שיימוס הייני וויסלבה שימבורסקה. מאז השתתף מדי שנה באלמנך הזה. גלדמן ייצג את ישראל בביאנלה לשירה בליאז' – בלגיה ב-1995, וב"עונת התרבות הישראלית בצרפת" ב-1998. ב-2011 השתתף בפסטיבל השירה השני של טוקיו, במימון משרד החוץ הישראלי. ב-2019 השתתף בפסטיבל שירה בינלאומי מרכזי "lifft",שכלל משוררים נודעים מאסיה ואירופה, שהתקיים בבקו, אזרבייג'ן. באוקטובר 2016 התקיימה בבית פסואה שבליסבון השקה לתרגום של ספר שיריו 'תורת הייחוד' לפורטוגלית על ידי ז'ואאו פאולו אסטוואס דה סילבה. בהשקה נשא דברים צביקה ניר יו"ר אגודת הסופרים העבריים ונכחה שגרירת ישראל בפורטוגל ציפורה רימון. ביולי 2017 ערכו אגודת הסופרים העבריים ותיאטרון יפו מחווה לשירתו של גלדמן. נשאו דברים דוד וינפלד, אביחי קמחי וצבי ניר. שוחח עם המשורר גלעד מאירי. הגישו מיצגים: סיגל אשל, דני כץ, גבי אלדור. שרה: עדיה גודלבסקי. בנוסף גלדמן היה מסאי ופרסם מאמרים רבים בעיתונות ובמגזינים ושישה ספרי מחקר ועיון על נושאים פסיכואנליטיים, אמנותיים ותאולוגיים. עניינו המרכזי הוא בחקר הפסיכואנליטי של העצמי לאור התאוריות של היוגה והבודהיזם. כן התמקד במגע הפרשני של הפסיכואנליזה בספרות. בספר מאמריו על מחזות של שקספיר 'מראות וכפילים' הוא מצביע על רעיונות פסיכואנליטיים מטרימים המופיעים במחזותיו. הוא כתב מאמרים נרחבים על המשוררים א.א.פו ואורי צבי גרינברג ועל האמנים ביאנקה אשל-גרשוני, עינן כהן ופסח סלבוסקי. הנחה סדנאות לכתיבת שירה, ביניהן סדנאות לכתיבת הייקו, והרצאות על אמנות זן בודהיסטית. הרצה באוניברסיטת בן-גוריון על פרשנות פסיכואנליטית לספרות ובמכון ון ליר (על שיקספיר כפסיכואנליטיקאי ועל הרוחני ביומיום). מ־2013 ערך והנחה ליין של מיצגי שירה תחת הכותרת 'אורפאוס ביפו' בתיאטרון יפו העברי ערבי. באירועים אלה מגישים מיצגים משוררים, שחקנים, אמני מיצג, רקדנים ומוזיקאים. הערבים תועדו בקפידה על ידי הצלם גדי דגון. בנוסף, הוא עסק באמנות פלסטית: שימש כמבקר אמנות במוסף לספרות של הארץ, עוסק בצילום, ציור וקדרות. תערוכת יחיד מתצלומיו הוצגה ב-2014 בבית האמנים של תל אביב. תערוכת יחיד מיצירותיו בחומר הוצגה בגלריה לעיצוב בחולון 'החווה' ב-2008. הציג ציורים, תצלומים ועבודות בחומר גם בתערוכות קבוצתיות. אצר תערוכות יחיד (לפסח סלבוסקי, להלן ברמן, לנעמי בריקמן-סלבוסקי, לעינן כהן, לענת בנדורי) ותערוכות קבוצתיות. בשנת 2011 ראתה אור אסופה מקיפה משירתו של גלדמן, בשני כרכים, 'הלכתי שנים לצדךָ' הכוללת שירים מכל שנות כתיבתו. ב־2019 יצא לאור הכרך השלישי של האסופה. גלדמן נפטר ב־8 באוקטובר 2021 בגיל 75, לאחר מאבק במחלת הסרטן. 'זמן הים וזמן היבשה' (הוצאת שוקן, 1970) 'צִפור' (סימן קריאה, 1975) 'חלון' (הקיבוץ המאוחד, סימן קריאה, 1980) 'שירים 1983-1966' (הקיבוץ המאוחד, סימן קריאה, 1983) 'מילנו' (הקיבוץ המאוחד, 1988) 'עין' (הספריה החדשה לשירה, הקיבוץ המאוחד, סימן קריאה, 1993) 'ספר שאל' (הקיבוץ המאוחד, 1997) 'זמן' פואמה ותחריטים של משה גרשוני (הראל מדפיסים, 1997) 'הו קירי יקירי' (קשב לשירה, 2000) 'שירי האבל' בלוויית הדפסי משי של פסח סלבוסקי (הראל מדפיסים, 2000) 'שיר הלב' (הקיבוץ המאוחד, 2004) 'שירי תמיר' (הקיבוץ המאוחד, 2007) 'הלכתי שנים לצדךָ', כרך א', כרך ב' (הקיבוץ המאוחד, מוסד ביאליק, 2011) 'תורת הייחוד' (קשב לשירה, 2013) 'קו לילה' (קשב לשירה, 2015) 'הלכתי שנים לצדך',כרך ג'(הקיבוץ המאוחד, מוסד ביאליק, 2019) 'סהר על סירה'(מקבץ הייקו),(הוצאת 'ביטאון שירה', 2019) "TEORIA DO UM" ('תורת הייחוד") vol 1, vol2, תרגם לפורטוגלית Joao Paulo Esteves Da Silva. (douda correria, 2016, Portugal "Years I Walked at Your Side" מבחר משיריו, translated to English: Tsipi Keller. (Execelsior Editions, State University of New York Press,2018 'תמרים', ז'ואאו פאולו אסטבס דה- סילבה. מפורטוגלית: מרדכי גלדמן עם המשורר. (קשב לשירה, 2017) 'שכנים וסוטים אחרים' (הוצאת הקיבוץ המאוחד, 2014) 'מראה אפלה' (הקיבוץ המאוחד, 1995) 'ספרות ופסיכואנליזה' (הקיבוץ המאוחד, 1998) 'אוכל אש, שותה אש' (הקיבוץ המאוחד, 2002) 'העצמי האמיתי ועצמי-האמת' (הקיבוץ המאוחד, 2006) 'ויהי במראת הכסף' [פסליה וציוריה של ביאנקה אשל גרשוני] (הקיבוץ המאוחד, 2007) 'מראות וכפילים: שייקספיר כפסיכואנליטיקן' (קשב לשירה, 2019) 'נופי השרון' [ציוריה של הלן ברמן] (הוצאה עצמית, 2009) 'הציפור של אבא' [ציוריה של נעמי בריקמן] (הוצאה עצמית, 2012) 'מקור האור' [ספר-אמן ליצירתו של עינן כהן] (הוצאה עצמית, 2016) 'לשוב לתל אביב' 26 שירים בהלחנתו של רון וידברג. שירה: עדי אבן-אור וטל אמיר, פסנתר: רויטל חכמוב, חליל: רמי טל. הוצאת המכון למוזיקה ישראלית. וידברג זכה בפרס אנגל על היצירה הזאת ב-2005. 'שירי האבל' 4 שירים לפסנתר ואלט. הלחין רון וידברג, 2002. 'ראי המים' - תוכנית של החלילנית אבי דה קוואנט. שיריו של גלדמן הוקראו בהולנדית עם סרטי וידאו של סיגלית לנדאו. שירה: קריסטינה פוקס, קלרינט: דוד קווקסליבר, אקורדיון: מריקה חרוטנהאוס, קריאה: הוב אוסטרהאוס ומרלן סטולץ. מרדכי גלדמן, "חילוני דתי", בתוך רות קרטון-בלום (עורכת), מאין נחלתי את שירי - סופרים ומשוררים מדברים על מקורות השראה, הוצאת ידיעות אחרונות, 2002, עמ' 251–266. גלעד מאירי, "'עשיתי סקס עם כהני כל הדתות': על תורת הייחוד למרדכי גלדמן", פופואטיקה 1, הוצאת מקום לשירה, 2020, עמ' 197–202. יובל פז, "גלדמן, מרדכי", לקסיקון הֶקְשֵרִים לסופרים ישראלים (תשע"ד 2014), עמ' 270–271. מדיה וקבצים בנושא מרדכי גלדמן בוויקישיתוף מרדכי גלדמן, ב"לקסיקון הספרות העברית החדשה" יובל פז, מרדכי גלדמן, ב"לקסיקון הקשרים לספרות ישראלית" מרדכי גלדמן, ב"לקסיקון הסופרים העברים בהווה" מרדכי גלדמן, באתר המכון לתרגום ספרות עברית (באנגלית) מרדכי גלדמן, באתר מרכז המידע לאמנות ישראלית, מוזיאון ישראל רינה ליטוין, 'היופי השלישי' ב 'הכחול האמיתי' ע' 131–138, הקיבוץ המאוחד, 1995. אפרת מישורי, על 'ספר שאל', העיר, 19 בספטמבר 1997. אלי הירש, על הלכתי שנים לצידך, שירים 1970-2010, ידיעות אחרונות 1 באפריל 2011 מיה סלע, אהבת מרדכי, באתר הארץ, 5 באפריל 2011 רפי וייכרט, הנוסע ביקומי התודעה, באתר ynet, 26 באפריל 2011 רפי וייכרט, ‏"עד אשר תראני" - שיחה עם מרדכי גלדמן, עתון 77 גיליון 355-356, יולי-אוגוסט 2011, עמ' 44–46, בארכיון הדיגיטלי של כתב העת בספריית אוניברסיטת טקסס באוסטין אילן ברקוביץ', הייקו יומי לפייסבוק באייפון, באתר הארץ, 16 מרץ 2012 מרדכי גלדמן, במיזם "סופרים קוראים" של המרכז לספריות וספרות בישראל אמיר בקר, המוזיקה המפתה בשירי מרדכי גלדמן, באתר הארץ, 12 באפריל 2013 אמיר בקר, הנימה הזן-בודהיסטית של מרדכי גלדמן, באתר הארץ, 8 בדצמבר 2015 גיא פרל, 'ארבעה הרהורים על איחוד' (על הספר 'תורת הייחוד') ב'לשאת את הנפש במהופך' ע' 180–182, קשב לשירה, 2016. רות נצר, שקספיר כפסיכואנליטיקאי ובעיית הפרשנות. על הספר 'מראות וכפילים' של מרדכי גלדמן. כתב העת לספרות 'גג' 47, 2019. גם ב: נפש הספרות. כרמל. 2021 מרדכי גלדמן, דף שער בספרייה הלאומית מרדכי גלדמן, בלקסיקון הספרות העברית החדשה שירים של מרדכי גלדמן באתר שירשת הבלוג של מרדכי גלדמן באתר בננות מרדכי גלדמן באנתולוגיה מקוונת לשירה עברית, באתר של נילי דגן צורה, באתר הארץ, 22 בספטמבר 2004 - שיר פרי עטו שיר אקולוגי, שיר, באתר הארץ, 18 בספטמבר 2009 בעמדת נבדל, באתר הארץ, 15 באוקטובר 2008 אסופה לא סופית, טור אישי על הכנת 'הלכתי שנים לצדךָ', באתר הספריה החדשה, 28 בפברואר 2011 סיפורי טיפולים, באתר הספריה החדשה מאמרים מתוך ספרו של מרדכי גלדמן "העצמי האמיתי ועצמי-האמת" , אתר פסיכולוגיה עברית האמת בתרפיה פסיכואנליטית - מבוא, מתוך ספרו "העצמי האמיתי ועצמי-האמת", באתר "איגוד ישראלי לפסיכותרפיה" אני הטרו בארון: ראיין דורון קורון. אתר הארץ 31 יולי 2016 אֲנִי קָרֵב לְ-70 וּמִתְחַשֵּׁק לְסַכֵּם כָּעֵת, באתר הארץ, 3 באוקטובר 2016 תְּפִלּוֹת מִתְחַנְּנוֹת לְרֶגַע שֶׁל חֶסֶד מֵהָאֵם, הַבֵּן וְרוּחַ הַקֹּדֶשׁ, מִקְּלִינְטוֹן, מִטְּרַמְפּ, באתר הארץ, 11 באפריל 2017 שיר: רֵיחַ הַנַּחַל, באתר הארץ, 17 בספטמבר 2017 שירים: השגגה; ספר החושך; ארמונות; פנקסים; שיקופים, באתר הארץ, 27 במרץ 2018 שיר: ההתמכרות, באתר הארץ, 8 במאי 2018 שירים: קמתי עגמומי; זרת; חור; ההוויה; מניין, באתר הארץ, 22 בספטמבר 2018 מרדכי גלדמן, שיר: ההלוויה, באתר הארץ, 12 באוקטובר 2021 איתמר זהר, המשורר מרדכי גלדמן מת בגיל 75, באתר הארץ, 8 באוקטובר 2021 דורון קורן, הבודהיסט שראה את האור, בן הדור האחרון לשירה הגדולה, באתר הארץ, 9 באוקטובר 2021 רות קרטון־בלום, זהב האמת וזהב הכזב וזהב החלום, באתר הארץ, 12 באוקטובר 2021 רפי וייכרט, נהרה, שיר לזכר מרדכי גלדמן, באתר הארץ, 12 באוקטובר 2021 ורדה שופין גרכוס, הערב ההסתפקות שוב מספיקה, באתר הארץ, 12 באוקטובר 2021 סיגל אשל, למה בעצם שסבא שלונסקי לא יתרגם לך שירים, באתר הארץ, 12 באוקטובר 2021 אילן ברקוביץ', ועוד מעט אנשור כתפוח, באתר הארץ, 12 באוקטובר 2021 רן יגיל, הטון הבלדי־רליגיוזי החסר בשירת דור המדינה, באתר הארץ, 12 באוקטובר 2021 סבינה מסג, שירתו זורמת כנהר רחב ושקט, באתר הארץ, 12 באוקטובר 2021 מאיה בז'רנו, באזור הדק שבין ממש לתעתוע, באתר הארץ, 12 באוקטובר 2021 לעיון בכתב היד של שיר מיוחד על (חולשתו של) "מנהיג", מתוך הכרך הראשון של "הלכתי שנים לצידך", שפורסם בבלוג של מכון גנזים, עיינו כאן. מס' רישיון 27-16 אלי הירש, מרדכי גלדמן, תורת הייחוד, מוסף 7 לילות של ידיעות אחרונות, 6 בדצמבר 2013